VENDIM
Nr. 320, datë 12.4.2017

PËR NJË NDRYSHIM NË VENDIMIN NR. 828, DATË 23.11.2016, TË KËSHILLIT TË MINISTRAVE, “PËR PËRCAKTIMIN E PROCEDURAVE DHE TË AFATEVE PËR KALIMIN E SË DREJTËS SË PRONËSISË, PA PAGESË, MBI TRUALLIN DHE OBJEKTET E NDËRTUARA PËR FAMILJET E SHPËRNGULURA NGA NDËRTIMI I UJËMBLEDHËSIT TË BOVILLËS”

Në mbështetje të nenit 100 të Kushtetutës dhe nenit 39/1, pika 5/1, të ligjit nr. 9232, datë
13.5.2004, “Për programet sociale të strehimit”, të ndryshuar, me propozimin e ministrit të Zhvillimit
Urban, Këshilli i Ministrave

VENDOSI:

Në vendimin nr. 828, datë 23.11.2016, të Këshillit të Ministrave, fjalia e dytë e pikës 7, ndryshohet, si më poshtë:
“Sipërfaqja e truallit që përfitohet, pa pagesë, është sipas evidentimit faktik në terren, deri në masën e 500 metrave katrorë.”.
Ky vendim hyn në fuqi pas botimit në Fletoren Zyrtare.

